У канцы мінулага года І. С. Фядорына рашылася на чарговы адчайны крок — узяла на выхаванне чатырохмесячную Насцю, ад якой пасля нараджэння адмовілася біялагічная маці, а затым яшчэ і аднагадовага Дзіму. Праўда, яго праз 6 месяцаў перадала роднай маме, паколькі тая вярнула сабе правы на дзіця. Зараз Ірына Сямёнаўна хоча ўдачарыць малую, якая стала любіміцай усёй сям’і, і збіраецца прыняць у яе яшчэ дзвюх дзяўчынак-сястрычак.